CELEX: 22008D0083
Language: lt
Date: 1198108800000
Title: 2008/83/EB: 2007 m. gruodžio 20 d. AKR ir EB Ministrų Tarybos sprendimas Nr. 4/2007, iš dalies keičiantis AKR ir EB partnerystės susitarimo protokolą Nr. 3 dėl Pietų Afrikos

30.1.2008   
            
            
               LT
            
            
               Europos Sąjungos oficialusis leidinys
            
            
               L 25/11
            
         AKR IR EB MINISTRŲ TARYBOS SPRENDIMAS Nr. 4/2007
   2007 m. gruodžio 20 d.
   iš dalies keičiantis AKR ir EB partnerystės susitarimo protokolą Nr. 3 dėl Pietų Afrikos
   (2008/83/EB)
   AKR IR EB MINISTRŲ TARYBA,
   atsižvelgdama į Afrikos, Karibų jūros ir Ramiojo vandenyno grupės (toliau – AKR) valstybių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (Beninas) (1) ir pataisytą Susitarimu (2), iš dalies keičiančiu minėtą AKR ir EB partnerystės susitarimą, pasirašytą 2005 m. birželio 25 d. Liuksemburge, ir ypač į jo Protokolą Nr. 3 dėl Pietų Afrikos,
   kadangi:
   
               (1)
            
            
               AKR ir EB partnerystės susitarimo protokolo Nr. 3 5 straipsnyje nustatyta, kad Susitarimo nuostatos dėl bendradarbiavimo ekonomikos ir prekybos srityse netaikomos Pietų Afrikai.
            
         
               (2)
            
            
               2006 m. kovo 7 d. grupė AKR šalių, Pietų Afrikos vystymosi bendrijos (PAVB) narių, dalyvaujančių derybose su Europos bendrija dėl Ekonominės partnerystės susitarimo (EPS), paprašė suteikti Pietų Afrikai visateisės narės statusą tose derybose, o 2007 m. vasario 12 d. ES Ministrų Taryba pritarė prašymui su tam tikromis sąlygomis.
            
         
               (3)
            
            
               Derybos dėl EPS remiasi AKR ir EB partnerystės susitarimo nuostatomis, susijusiomis su ekonomika ir prekyba, visų pirma jo 36 ir 37 straipsniais.
            
         
               (4)
            
            
               Siekiant teisinio aiškumo reikia iš dalies pakeisti protokolą Nr. 3, atsižvelgiant į tai, kad Pietų Afrikai suteiktas visateisės narės statusas derybose dėl EPS, ir kad galimas jos prisijungimas prie EPS.
            
         
               (5)
            
            
               Pagal protokolo Nr. 3 7 straipsnį, protokolas Nr. 3 gali būti pataisytas Ministrų Tarybos sprendimu,
            
         NUSPRENDĖ:
   1 straipsnis
   AKR ir EB partnerystės susitarimo protokolo Nr. 3 5 straipsnis papildomas šia dalimi:
   
      „3.   Šis Protokolas netrukdo Pietų Afrikai derėtis ir pasirašyti vieną iš Ekonominės partnerystės susitarimų (EPS), numatytų šio susitarimo 3 dalies II antraštinėje dalyje, jeigu kitos to EPS šalys tam pritaria.“.
   
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje, 2007 m. gruodžio 20 d.
      
         
            AKR ir EB Ministrų Tarybos vardu, AKR ir EB Ambasadorių komiteto pirmininkas pagal įgaliojimą
         
         Álvaro MENDONÇA E MOURA
         
      
   
   
      (1)  OL L 317, 2000 12 15, p. 3.
   
      (2)  OL L 209, 2005 8 11, p. 27. Pagal Sprendimą Nr. 5/2005 (OL L 287, 2005 10 28, p. 1) laikinai taikomas Susitarimas.